Εθνόσημο της Ζάμπιας

Το εθνόσημο της Ζάμπιας καθιερώθηκε στις 24 Οκτωβρίου 1963, όταν ανακήρυξε η χώρα την ανεξαρτησία της. Αυτό το εθνόσημο προέρχεται από το εθνόσημο της αποικίας της Βόρειας Ροδεσίας, το οποίο χρονολογείται από το 1927. Ο Αετός της Ελευθερίας συμβολίζει την κατάκτηση των ελευθεριών και την ελπίδα του κράτους για το μέλλον.
Ο θυρεός συμβολίζει τους Καταρράκτες της Βικτόριας με το άσπρο νερό να κυλάει πάνω από το μαύρο βράχο. Τo μαύρο αποτελεί επίσης σύμβολο του αφρικανικού πληθυσμού και συνδέεται με τον ποταμό Ζαμβέζη, ο οποίος έδωσε και το όνομά του στη Ζάμπια.Guide to the Flags of the World by Mauro Talocci, revised and updated by Whitney Smith (ISBN 0-688-01141-1), p. 159. 

Το εθνόσημο έχει επίσης εμβλήματα των φυσικών πηγών της χώρας, για τον ορυκτό πλούτο, τη γεωργία και την άγρια πανίδα. Το θυρεό βαστούν ένας άνδρας και μία γυναίκα, τυπικοί αντιπρόσωποι των κατοίκων της χώρας. Το εθνικό σύνθημα της χώρας είναι «One Zambia, One Nation» (Μία Ζάμπια, Ένα Έθνος), το οποίο κάνει αναφορά στις ειρηνικές και ενωμένες φυλές.

 Εξωτερικοί σύνδεσμοι 
 Εθνόσημο της Ζάμπιας στις "Σημαίες του Κόσμου".

 Παραπομπές 

Ζάμπια
Κατηγορία:Εθνικά σύμβολα της Ζάμπιας